Paotr
Ur paotr zo un den a zo gourel e reizh. Gallout a ra bezañ:
 ur bugel, hag a-wechoù ur mab;
 ur mevel, un den o labourat: paotr-al-lizhiri, paotr ar gêr;
 un den n'eus forzh pe oad dezhañ, pa vez lavaret paotr yaouank pe paotr kozh

Paotr ha plac'h 
Peurvuiañ e vez enebet ar ger paotr ouzh ar ger plac'h, evel e-barzh:
 ur paotrig (e-skoaz ur plac'hig)
 ur paotr yaouank kozh ( e-skoaz plac'h yaouank kozh) 

Koulskoude e vez lavaret aliesoc'h paotred ha merc'hed eget paotred ha plac'hed.

Paotr ha mab 
A-wechoù e talv paotr kement ha mab, nemet n'eo ket alies. Lavaret e vo: *ma faotr bihan gant un tad pe ur vamm, evel ma mabig;
 paotred Fañch: e vibien.

Paotr ha gwaz 
 Ur paotr a c'hall bezañ ur bugel, ur gwaz zo un den deuet. Nemet e c'haller lavaret: Ar paotr bihan -se zo ur gwaz!
 Paotr a c'hall bezañ ar gwaz, ar pried (evel den ivez), ha lavaret e vo "Ma faotr" gant ur vaouez o komz eus he gwaz.

Paotreta 
Paotreta, a zo klask paotred. Komz a c'haller eus paotretaerezh ivez. Kement-se a vez graet evit gwalc'hiñ ezhommoù reizhel, 
 gant merc'hed zo, ar peurliesañ, 
 gant paotred zo, kenkoulz all. Neuze e komzer ivez eus heñvelrevadelezh, hag a-wechoù eus pederastiezh.

Paotredigoù 
Pa vez klasket paotredigoù, e vo lavaret paotredigaoua, a zo kement ha lubaniñ paotredigoù, a zo berzet gant al lezennoù en darn vrasañ eus ar broioù. Koulskoude e ouzer e ya karradoù-nij a Europeiz da vroioù tramor da ober eno pezh n'hallont ket ober en o bro. Gw. : Pedofiliezh

A bep seurt paotred 
 paotr al lizheroù
 paotr ar gaoter : ar c'heginer
 paotr ar gêr
 paotr e gof
 paotred Mari-Robin
 paotred-an-tan
 paotr-kozh
 ar paotr-saout, a ziwall ar saout
 paotr-darbar
 ar paotr-moc'h, a ziwall ar moc'h pe a ra war o zro
 paotr-enor
 paotr-marc'h, paotr-kezeg
 paotr-micher
 paotr nevez : ar gwaz nevez (enebet ouzh ar  plac'h nevez ), gwelout eured.

Gerioù deveret 
 paotredigoù, a zo paotred vihan
 paotrez, a vez graet eus ur plac'h 
 paotreta, a zo klask paotred, a vez graet gant merc'hed zo pe gant paotred zo kenkoulz all,
 paotredigaoua, a zo kement ha lubaniñ paotredigoù, a zo berzet gant al lezennoù
 paotretaer, ur paotr a vez o paotreta
 paotretaerez, ur plac'h a ra kemend-all
 paotred vras: pennoù bras
 ar Paotr Kozh, Paolig, an diaoul
 ur paotr-kozh, lesanv ar penn-glin
 paotred-kozhioù, ar binvioù a zalc'h ar stalafioù-diavaez digor, dezho pennoù tud.
 ur raspaotr, zo ur plac'h dezhi doareoù ur paotr, ur yourc'h, pe yourc'henn.

Gerioù kar dre ar ster 
 gwaz
 gour
 den
 ozhac'h

Liester 
 Paotred a vez lavaret, paotredoù ivez. Gwelout merc'hedoù, tudoù.
 Paotrig a ra paotredigoù.

Troioù-lavar 
 Ober, c'hoari e baotr
 Bezañ paotr a-walc'h: bezañ rust un tamm, sec'h, kalet, un tamm drouk. Gwelout: Bezañ plac'h a-walc'h.

Skeudennoù 

Paotred
Yaouankiz